Lav et referat af nedenstående tekst:

Tekst:
Torsdag aften endte alt andet end fredeligt for en kvinde fra Tårs. Kort før klokken 22 blev politiet ringet op af en borger i Tårs, som kunne fortælle, at der var ild i en stuelejlighed på Bredgade. Da politiet og beredskabet kom frem, kunne de konstatere, at den 33-årige kvinde stadig opholdt sig i lejligheden. Hun blev reddet ud, og kørt med ambulance til sygehuset på grund af mistanke om røgforgiftning. - Vi kender ikke de nærmere omstændigheder omkring branden endnu, siger vagtchef Poul Fastergaard fra Nordjyllands Politi. Beboere måtte evakueres Ejendommens øvrige beboere måtte evakueres fra den brændende bygning, imens slukningsarbejdet var i gang. Fredag morgen er de dog alle tilbage i deres lejligheder, oplyser vagtchefen. Den 33-årige kvinde er stadig indlagt på sygehuset. - Der er store skader på lejligheden. Både sod- og brandskader på vægge og loft, siger vagtchefen. Politiet i Hjørring skal fredag vurdere, om teknikere skal se på brandstedet.

Referat:
En 33-årige kvinde er indlagt med mulig røgforgiftning, og en række beboere måtte evakueres, da en lejlighed i Bredgade i Tårs brændte torsdag aften.